**DOBRÝ NÁPAD**

**tvoj globálny projekt**

****

***Čo je projekt?***

**Projekt je spôsob ako niečo urobiť, zorganizovať. Je to riešenie konkrétneho problému, ktoré smeruje k dosiahnutiu stanovených cieľov.**

* **má cieľ -** má zmysel, ku ktorému smeruje určitá činnosť, ideálny stav, ktorý sa má dosiahnuť, väčšinou kvalitatívna alebo kvantitatívna zmena
* **má reálne základy** – vychádzame zo situácie, ktorú poznáme, je naplánovaný tak, aby bol aj uskutočniteľný
* **je limitovaný v časopriestore** – má začiatok a koniec, vymedzuje sa tým doba, kedy majú byť ciele realizované
* **je kolektívny** – *osoby*, ktoré pomáhajú s realizáciou projektu a *osoby*, pre ktoré je projekt pripravený
* **je výnimočný** – nové skúsenosti, informácie
* **je dobrodružstvo** – nové zážitky, miesta, ľudia

***Fázy projektu***

1. **Myšlienka**

V tejto fáze sa rozhodujete, čo chcete robiť. Myšlienka by mala obsahovať riešenie daného problému. Je veľmi dôležité, aby bola naformulovaná stručne a zrozumiteľne, aby ju každý dokázal pochopiť. Pre naformulovanie dobrej myšlienky je dobré spraviť si prieskum oblasti, v ktorej sa má projekt pohybovať a zároveň brať do úvahy globálne princípy a témy (časť 3), ktorým by sa mohol globálny projekt venovať.

1. **Plánovanie**

Plánovanie je proces, počas ktorého vypracujete podrobný plán aktivít, ktoré budete počas projektu realizovať. V tejto časti môžete otvoriť dokument „Šablóna – Dobrý nápad“ a začať s jeho vypĺňaním.

**Názov projektu -** mal by byť chytľavý, výstižný a ľahko zapamätateľný. Vyjadruje podstatu projektu.

**Východisková situácia/ Problém -** je stručné zhrnutie a opis problému, ktorý sa chystáte riešiť. Popísanie toho, kde sa momentálne nachádzate a kam by ste sa chceli dostať.

**Ciele projektu -** je potrebné určiť hlavné ciele projektu – to čo chcete dosiahnuť. Môžu byť menej špecifické. Konkrétnejšie sú čiastkové ciele, ktoré sú krokmi k dosiahnutiu hlavného cieľa. Kvantitatívne ciele hovoria o číselnom výsledku, ktorý chceme dosiahnuť. Kvalitatívne o hodnote, ktorá sa nedá vyjadriť číslom. Ciele musia byť špecifické, merateľné, dosiahnuteľné, realistické a časovo ohraničené.

**Prostriedky na dosiahnutie cieľov -** Cieľ je to, čo chceme dosiahnuť, prostriedok je spôsob alebo aktivita, vďaka ktorej dosiahneme náš stanovený cieľ. Prostriedky by mali byť konkrétnym návrhom aktivít, ktoré chceme v rámcu projektu zrealizovať . Môže to byť aj spôsob merania, akým zistíme, či sme dosiahli cieľ.

* ***Príklad***

***Hlavný cieľ –*** *Pochopenie kontroverznej témy imigrácie*

***Prostriedok –*** *Zorganizovanie diskusie s imigrantom žijúcim v okolí*

**Globálny rozmer projektu -** Globálny projekt je špecifický tým, že prihliada na minimálne jeden z globálnych princípov (čím viac princípov, tým lepšie)a je zameraný na jedno alebo viacero globálnych tém. Princípy aj témy sú uvedené nižšie.

**Cieľová skupina** - na akú skupinu ľudí je projekt zameraní (rodičia, verejnosť, roveri).

**Charakteristika projektu -** čo je cieľom projektu, aký bude jeho prínos, ako bude prebiehať.

**Časový harmonogram -** popísanie jednotlivých krokov a aktivít, ktoré budú v rámci projektu prebiehať, ich načasovanie a určenie osoby, ktorá je zodpovedná za zrealizovanie danej aktivity.

**Rozpočet -** obsahuje predpokladané príjmy a výdavky, ktoré vzniknú počas projektu.

1. **Globálne princípy a témy**

Svoje globálne projekty môžete zameriavať na široký okruh rôznych oblastí, mali by však zahŕňať minimálne jeden z globálnych princípov a zapadať minimálne do jednej z tém nižšie.

**Princípy**

* **Globálna zodpovednosť** – zodpovednosť za svoje konanie a za svet, ktorý ním ovplyvňujeme
* **Solidarita** – solidarita s ľudmi žijúcimi v tažkých podmienkach a ochota im svojím konaním pomôct

• **Participácia** – aktívna a informovaná účasť na riešení problémov a konfliktov

• **Vzájomná prepojenosť** – uvedomenie si globálnej previazanosti a súvislostí medzi miestnym, regionálnym a medzinárodným dianím

• **Spolupráca** – rovnocenné partnerstvo medzi ekonomicky rozvinutými a rozvojovými krajinami

• **Sociálna spravodlivosť a rovnosť** – dodržiavanie ľudských práv a rovných príležitostí pre všetkých

• **Otvorenosť a kritické myslenie** – kritický prístup k informáciám a schopnosť kritického úsudku a informovaného rozhodovania

* **Udržateľný rozvoj** – prispôsobenie životného štýlu smerujúceho k zachovaniu a zlepšenie životného prostredia pre dalšie generácie

**Témy**

* **Globalizácia a vzájomná prepojenosť**

Aspekty globalizácie

Ekonomická globalizácia - svetový obchod

Udržatelný rozvoj

Migrácia

* **Globálne problémy a rozvojová spolupráca**

Rozvojová spolupráca a humanitárna pomoc SR a EÚ

Dobrovoľníctvo v rozvojovej spolupráci a humanitárnej pomoci

Spravodlivý obchod a etické podnikanie

Rozvoj, koncepcia rozvoja, princípy

Miléniové rozvojové ciele

Chudoba a nerovnosť

Zdravie: HIV/AIDS, podvýživa

Konflikty vo svete: formy a metódy riešenia konfliktov

* **Multikulturalizmus**

Stereotypy a predsudky

Xenofóbia, rasizmus, intolerancia

Kultúrna identita, kultúrne rozdiely, náboženské rozdiely

* **Životné prostredie s ohladom na globálne aspekty**

Zmena klímy

Odpady

Environmentálna migrácia

Vzduch, voda, pôda

Využívanie prírodných zdrojov

Alternatívne zdroje energií

* **Ľudské práva**

Ludské práva a občianske práva

Práva dieťaťa

Rodová rovnosť

Demokracia a dobré vládnutie

***Najčastejšie chyby v projektoch***

* Nejasné ciele, nemerateľné ciele, nevyhodnotiteľné ciele
* Záchrana sveta, koniec hladu v Afrike – prehnané ciele
* Nezvládnutý rozpočet
* Personálna poddimenzovanosť
* Nezvládnutý časový harmonogram - časový sklz